ОБАВЕШТЕЊЕ ИЗУЗЕТНО НАДАРЕНИМ УЧЕНИЦИМА И СТУДЕНТИМА

ПОТПИСИВАЊЕ УГОВОРА

Обавештавамо ученике и студенте добитнике стипендије за школску 2019/20. годину, да образац уговора o стипендије за изузетно надарене ученике и студенте могу преузети са сајта Министарства просвете, науке и технолошког развоја.

Два примерка потписаног и попуњеног уговора, добитник стипендије, подноси Министарству просвете, науке и технолошког развоја, препорученом поштом или непосредно преко писарнице Републичких органа, ул. Немањина 22-26 Београд, с назнаком – Конкурс за доделу ученичких и студентских стипендија изузетно надареним ученицима и студентима за школску 2019/20. годину, до 17. јануара 2020. године.

После овере уговора од стране Министарства просвете, науке и технолошког развоја, добитницима стипендије ће бити враћен један примерак уговора.

Напомињемо, да ученици и студенти који су стекли услов за наставак коришћења стипендије за изузетно надарене или су ове године добили стипендију, а конкурисали су и добили стипендију или други сличан облик давања из буџета Републике Србије, аутономне покрајине или локалне самоуправе, биће аутоматски искључени са ниже стипендије.

 Група за ученичке и студентске кредите и стипендије